# name
Presentació del llibre: "Lliçons d’història del dret a Catalunya : dels precedents preromans al codi civil de Catalunya" de Max Turull [vídeo]

# metadata.dc.contributor[].value
Universitat de Barcelona. CRAI Biblioteca de Dret

# metadata.dc.description[].value
Enllaç al llibre ressenyat en el recurs relacionat

# metadata.dc.description.abstract[].value
Max Turull Rubinat és coeditor de l'obra i és professor titular d’Història del Dret i de les Institucions a la Facultat de Dret de la Universitat de Barcelona (UB). Des de 1990, també és professor col·laborador dels Estudis de Dret de la Universitat Oberta de Catalunya (UOC). La seva trajectòria acadèmica, que supera les quatre dècades, combina docència (presencial i e-learning), recerca (disciplinar i en docència), gestió universitària i innovació docent. Des de 2022 és Adjunt al Vicerectorat de Política Acadèmica (abans Delegat del Rector per a Graus i Màsters). També ha estat membre del Consell de Govern i del Claustre de la UB, del Consell de Direcció de l’Agència de Polítiques i Qualitat, i del Consell de Direcció de l’ICE. Des de 2024, exerceix com a secretari de la Red de Docencia Universitaria (REDU), xarxa estatal de referència en ensenyament universitari. "Turull i Rubinat, M., Arnau Raventós, L., Juncosa Bonet, E., González Fernández, M., & Oleart i Piquet, O. (2026). Lliçons d’història del dret a Catalunya : dels precedents preromans al codi civil de Catalunya. Atelier Llibres Jurídics". Aquest manual ofereix una introducció rigorosa i alhora accessible a la Història del Dret a Catalunya, pensada especialment per a estudiants de primer curs del grau en Dret, però també d’interès per a altres disciplines de les ciències socials i humanes. Mitjançant un recorregut cronològic que s’estén des dels precedents preromans fins a l’actualitat, l’obra convida a comprendre el Dret com una realitat històrica dinàmica, estretament vinculada als contextos polítics, socials i culturals de cada època. Lluny de limitar-se a un compendi de dades, aquestes lliçons adopten un enfocament interpretatiu que combina el coneixement amb la reflexió crítica. L’estudiant hi trobarà eines per comprendre les fonts del dret, identificar els actors que el creen i analitzar-ne l’evolució, així com per desenvolupar competències essencials com la lectura, la comprensió i la interpretació de textos jurídics i la construcció d’un discurs jurídic propi. Amb una clara vocació docent i alineada amb els principis de l’alineació constructiva en la docència universitària, aquesta obra esdevé un recurs fonamental per iniciar-se en el món jurídic amb solidesa, criteri i perspectiva històrica.

# metadata.dc.rights[].value
cc-by (c) Universitat de Barcelona. CRAI, 2026

# metadata.dc.title[].value
Presentació del llibre: "Lliçons d’història del dret a Catalunya : dels precedents preromans al codi civil de Catalunya" de Max Turull [vídeo]